116 Euroopa Liidu Teataja 02/4. kd 31989D0548 13.10.1989 EUROOPA ÜHENDUSTE TEATAJA L 295/28 NÕUKOGU OTSUS 21. juuni 1989, Euroopa Majandusühenduse ja Šveitsi Konföderatsiooni vahelise lepingu lisaprotokolli sõlmimise kohta, mis käsitleb olemasolevate eksporti mõjutavate koguseliste piirangute või samaväärse toimega meetmete kõrvaldamist ja uute vältimist (89/548JEMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Majandusühenduse ja Šveitsi Konföderatsiooni vahel Brüsselis 22. juulil 1972 sõlmitud leping (!) ei sätesta eksporti mõjutavate koguseliste piirangute ja samaväärse toimega meet- mete keelamist; Euroopa Majandusühenduse ja Šveitsi Konföderatsiooni huvides on edendada toorainete ja kaupade vaba ringlust, kaotades nen- devahelist kaubandust mõjutavad piirangud ja meetmed ning väl- tides uute taoliste piirangute ja meetmete kehtestamist; on vaja rakendada abinõusid, et järk-järgult kaotada olemasole- vad teatud tooteid mõjutavad piirangud ja muud samaväärse toi- mega meetmed ning tagada kaitsemeetmed reeksportimise puhuks kolmandatesse riikidesse, mille suhtes eksportiv lepingu- osaline säilitab piirangud või samaväärse toimega meetmed, ja teatud toodete tõsise puudujäägi puhuks; lepingu artikli 32 lõike 1 alusel võivad lepinguosalised oma majanduse huvides lepinguga sätestatud suhteid edasi arendada, laiendades neid lepingus käsitlemata valdkondadele; komisjon on pidanud Šveitsi Konföderatsiooniga läbirääkimisi, mille tulemuseks on protokoll, (1) EÜTL 300, 31.12.1972, lk 189. ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Šveitsi Konföderatsiooni vahel sõlmitud lepingu täiendav protokoll olemasolevate eksporti mõjutavate koguseliste piirangute ja samaväärse toimega meetmete kõrvaldamise ja uute vältimise kohta. Protokolli tekst on lisatud käesolevale otsusele. Artikkel 2 Nõukogu eesistuja esitab lisaprotokolli artikliga 6 ettenähtud teate. Artikkel 3 Käesolev otsus jõustub päeval pärast selle avaldamist Euroopa Ühenduste Teatajas. Luxembourg, 21. juuni 1989 Nõukogu nimel eesistuja C. ARANZADI